6.1.87 Επίσημη Εφημερίδα των Ευρωπαϊκών Κοινοτήτων Αριθ. C 2/5 
Πρόταση κανονισμού τον Συμβουλίου για τη Φύση σε εφαρμογή της προπαρασκευαστικής φάσης κοι­
νοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση μέσω 
των δικτύων επικοινωνίας (TEDIS) 
COM(86) 662 τελικό 
(ΥποβΑηΰείοα από νψ Επιτροπή ανο Σνμδονλιο στις 3 Δεκεμβρίου 1986) 
(87/C 2/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η Κοινότητα έχει ως αποστολή να προωθήσει, με τη 
δημιουργία κοινής αγοράς και με την προοδευτική προσέγ­
γιση των οικονομικών πολιτικών των κρατών μελών, μια 
αρμονική ανάπτυξη των οικονομικών δραστηριοτήτων στο 
σύνολο της Κοινότητας και στενώτερες σχέσεις μεταξύ των 
κρατών που περιλαμβάνει' 
ότι οι αρχηγοί κρατών ή κυβερνήσεων που συναντήθηκαν 
στη Στουτγάρδη, στην Αθήνα και στο Fontainebleau υπο­
γράμμισαν τη σημασία των τηλεπικοινωνιών οι οποίες συ­
νιστούν ουσιαστικό κινητήριο στοιχείο της οικονομικής και 
κοινωνικής ανάπτυξης-
ότι το Ευρωπαϊκό Κοινοβούλιο, αξιολογώντας την κατά­
σταση και την εξέλιξη των τηλεπικοινωνιών, τόνισε το 
βασικό ρόλο που διαδραματίζουν για τη μελλοντική πολι­
τική, κοινωνική και οικονομική ανάπτυξη της Κοινότητας 
(συζητήσεις του Ευρωπαϊκού Κοινοβουλίου για τις τηλεπι­
κοινωνίες του 1983, έκθεση Leonardi, έκθεση Albert και Ball 
του 1982)· 
ότι στις 17 Δεκεμβρίου 1984 το Συμβούλιο ενέκρινε τα 
βασικά στοιχεία μιας κοινοτικής πολιτικής στον τομέα των 
τηλεπικοινωνιών συμπεριλαμβανομένου του στόχου της 
ανάπτυξης προηγμένων υπηρεσιών και δικτύων τηλεπι­
κοινωνίας μέσω δράσεων κοινοτικού επιπέδου * 
την οικονομική σημασία του κλάδου των τηλεπικοινωνιών 
όσον αφορά τόσο τις βιομηχανικές δραστηριότητες του 
κλάδου αυτού όσο και τη συμβολή του στην αποτελεσμα­
τική ανταλλαγή πληροφοριών σε όλη την Κοινότητα* τον ειδικό χαρακτήρα των προτύπων που διέπουν τις τεχνο­
λογίες πληροφοριών και των εργασιών που απαιτούνται για 
την κατάρτιση τους και ιδίως: 
— την πολυπλοκότητα των τεχνικών προδιαγραφών και την 
ακρίβεια που απαιτείται προκειμένου να εξασφαλιστεί η 
ανταλλαγή δεδομένων και η δυνατότητα συνδυασμένης 
λειτουργίας των συστημάτων, 
— την ανάγκη μιας ταχείας διάθεσης προτύπων ώστε να 
αποφευχθεί η ανάπτυξη συστημάτων ηλεκτρονικής μετα­
φοράς εμπορικών δεδομένων που είναι τελείως ασυμβί­
βαστα μεταξύ τους, 
— την ανάγκη εφαρμογής διεθνών προτύπων σε βάση που 
τα καθιστά αξιόπιστα στο επίπεδο της πρακτικής τους 
χρήσης· 
τη θέση σε εφαρμογή ενός γενικού προγράμματος τυπο­
ποίησης στον τομέα των τεχνολογιών πληροφοριών και των 
τηλεπικοινωνικών * 
ότι η πρόταση οδηγίας για την τυποποίηση στον τομέα των 
τεχνολογιών πληροφοριών και των τηλεπικοινωνιών θέτει 
για τους κλάδους αυτούς ένα γενικό πλαίσιο κατάρτισης 
κοινών προτύπων ή τεχνικών προδιαγραφών προκειμένου 
να διευκολυνθούν οι ανταλλαγές πληροφοριών σε όλη την 
Κοινότητα μειώνοντας τα εμπόδια που οφείλονται στην 
ανομοιομορφία εξαιτίας της έλλειψης προτύπων ή της 
ανεπαρκούς ακρίβειας αυτών 
ότι στο πλαίσιο του προγράμματος CD (!) πρέπει να 
αναληφθούν δράσεις που θα εξασφαλίζουν μια στενή συνερ­
γασία με τους εμπορικούς και βιομηχανικούς παράγοντες 
κατά τρόπο ώστε να παρέχονται κατάλληλα μέσα διασύν­
δεσης για την επικοινωνία και την ανταλλαγή πληροφοριών 
μεταξύ των εμπορικών και βιομηχανικών συστημάτων και 
των συστημάτων των τελωνειακών διοικήσεων 
ότι ο ανωτέρω στόχος είναι δυνατόν να επιτευχθεί μόνο 
μέσω μιας στενής συνεργασίας μεταξύ των εμπορικών και 
βιομηχανικών παραγόντων διαφόρων βιομηχανικών κλάδων 
ώστε να εξασφαλιστεί ότι τα συστήματα ηλ£κτρονικής 
μεταβίβασης εμπορικών δεδομένων θα είναι συμβιβαστά 
μεταξύ τους' 
(') ΕΕ αριθ. C 167 της 6. 7.1985. 
Αριθ. C 2/6 Επίσημη Εφημερίδα των Ευρωπαϊκών Κοινοτήτων 6.1.87 
ότι στα πλαίσια του προγράμματος CD ζητείται να ληφθούν 
υπόψη η ασφάλεια, η προστασία και ο εμπιστευτικός 
χαρακτήρας όσον αφορά τις πληροφορίες για τις εισαγωγές, 
τις εξαγωγές και τις ενδοκοινοτικές συναλλαγές που παρέ­
χονται στην Επιτροπή, στις τελωνειακές διοικήσεις και 
στους εμπορικούς φορείς, χρησιμοποιούνται από τα τρία 
αυτά μέρη ή διαβιβάζονται μεταξύ αυτών 
ότι τα ανωτέρω στοιχεία αποτελούν μέρος ενός ευρύτερου 
προβληματισμού, δηλαδή της προστασίας των πληροφοριών 
στο πλαίσιο της ηλεκτρονικής μεταβίβασης εμπορικών δεδο­
μένων μεταξύ συστημάτων πληροφόρησης και ότι είναι 
απαραίτητο να υπάρχει συνοχή μεταξύ των μέτρων που 
λαμβάνονται στο πλαίσιο του προγράμματος CD και 
εκείνων που εφαρμόζονται στη βιομηχανία* 
ότι η Λευκή Βίβλος της Επιτροπής σχετικά με την 
ολοκλήρωση της εσωτερικής αγοράς υπογραμμίζει τη 
σημασία την οποία παρουσιάζει στο εξής η ανάπτυξη νέων 
διασυνοριακών υπηρεσιών, καθώς και τη συμβολή των δι­
κτύων τηλεπικοινωνίας που βασίζονται σε κοινά πρότυπα 
για την επίτευξη μιας αγοράς απηλαγμένης εμποδίων στο 
επίπεδο της Κοινότητας' 
ότι η ηλεκτρονική μεταβίβαση εμπορικών δεδομένων είναι 
δυνατόν να συμβάλλει όλο και περισσότερο στην ενίσχυση 
της ανταγωνιστικότητας των ευρωπαϊκών επιχειρήσεων 
τόσο στον τομέα της παραγωγής όσο και σ' εκείνον των 
υπηρεσιών 
ότι τη στιγμή αυτή παρατηρείται μια ταχεία ανάληψη 
πρωτοβουλιών είτε δημοσίων είτε ιδιωτικών που τείνουν να 
θέσουν σε λειτουργία συστήματα ηλεκτρονικής μεταβίβασης 
εμπορικών δεδομένων τα οποία δεν είναι συμβιβαστά 
μεταξύ τους σε επίπεδο εταιρίας, ομάδας, βιομηχανικού 
κλάδου, σε εθνικό όσο και σε διεθνές επίπεδο" 
ότι στο θέμα της ηλεκτρονικής μεταβίβασης εμπορικών 
δεδομένων, η ποικιλία και η αποσπασματικότητα των 
διαβημάτων που ακολουθεί μια χώρα, ή γενικότερα μια 
εταιρία, μια ομάδα εταιριών ή ένας κλάδος δραστη­
ριοτήτων, κινδυνεύουν να οδηγήσουν στη δημιουργία 
συστημάτων που δεν συμβιβάζονται και δεν επικοινωνούν 
μεταξύ τους με συνέπεια ούτε οι προμηθευτές του εξο­
πλισμού, ούτε οι παρέχοντες υπηρεσίες, αλλά ούτε και οι 
χρήστες, να μπορούν να επωφεληθούν πλήρως από τα πλεο­
νεκτήματα που τους παρέχει η ανάπτυξη των νέων συστη­
μάτων ηλεκτρονικής μεταβίβασης εμπορικών δεδομένων 
ότι για να αποφευχθεί η έλλειψη δυνατότητας επικοινωνίας 
μεταξύ των διαφόρων συστημάτων ηλεκτρονικής μεταβί­
βασης εμπορικών δεδομένων θα πρέπει να καταρτιστεί πρό­
γραμμα που να περιλαμβάνει αφενός ενέργειες κοινού 
ενδιαφέροντος αναγκαίες για τη συντονισμένη ανάπτυξη 
της ηλεκτρονικής μεταβίβασης εμπορικών δεδομένων και, 
αφετέρου, μια δεύτερη σειρά ενεργειών σε στενότερη σχέση 
με ορισμένα τομεακά σχέδια που θα αποσκοπούν στην επί­
λυση, με συντονισμένο τρόπο, των κοινών προβλημάτων 
που θα αντιμετωπιστούν κατά την ανάπτυξη τους* ότι πρέπει, κατ' αρχήν και στο πλαίσιο μιας προπαρασκευα­
στικής φάσης, να πραγματοποιηθούν ενέργειες και να 
καταρτιστούν μελέτες ώστε να δημιουργηθούν και να ανα­
πτυχθούν οι ευνοϊκές προϋποθέσεις που είναι αναγκαίες για 
τη συντονισμένη ανάπτυξη της ηλεκτρονικής μεταβίβασης 
εμπορικών δεδομένων 
ότι, βάσει των αποτελεσμάτων και των εμπειριών της 
προπαρασκευαστικής αυτής φάσης, θα χρειαστεί να καθορι­
στεί το αντικείμενο και οι λεπτομέρειες μιας δεύτερης 
φάσης υποστήριξης δοκιμαστικών έργων και συνέχισης 
ορισμένων δραστηριοτήτων της προπαρασκευαστικής 
φάσης· 
ότι η συνθήκη δεν έχει προβλέψει τις απαιτούμενες προς το 
σκοπό αυτό εξουσίες, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρΰρο Ι 
Τίθεται σε εφαρμογή ένα κοινοτικό πρόγραμμα σχετικό με 
την ηλεκτρονική μεταβίβαση δεδομένων για εμπορική χρήση 
μέσω των δικτύων επικοινωνίας (TEDIS). 
Άρ&ρο 2 
Η προπαρασκευαστική φάση πραγματοποιείται σύμφωνα με 
τις διατάξεις του παρόντος κανονισμού. Καλύπτει περίοδο 
δύο ετών που αρχίζει την 1η Ιανουαρίου 1987. 
Άρΰρο 3 
Η προπαρασκευαστική φάση έχει σαν αντικείμενο: 
1. Να συντονίσει σε κοινοτικό επίπεδο τις εργασίες που 
διεξάγονται στα διάφορα κράτη μέλη σχετικά με την 
ανάπτυξη συστημάτων ηλεκτρονικής μεταβίβασης δεδο­
μένων για εμπορική χρήση. 
2. Να ευαισθητοποιήσει τους ενδεχόμενους χρήστες. 
3. Να ευαισθητοποιήσει τους ευρωπαίους παραγωγούς 
υλικού και λογικού σχετικά με τις ευκαιρίες που προ­
σφέρει η ηλεκτρονική μεταφορά δεδομένων. 
4. Να προσφέρει διαδικαστική υποστήριξη στις ενδιαφερό­
μενες ευρωπαϊκές ομάδες. 
5. Να λάβει υπόψη τις ειδικές ανάγκες της ηλεκτρονικής 
μεταβίβασης δεδομένων για εμπορική χρήση κατά το 
σχεδιασμό της πολιτικής τηλεπικοινωνιών και τυπο­
ποίησης, και να πραγματοποιήσει προπαρασκευαστικές 
εργασίες γι' αυτό το σκοπό. 
6. Να βοηθήσει τη δημιουργία κέντρων δοκιμών συμφω­
νίας για το λογικό και το υλικό που χρησιμοποιείται 
στην ηλεκτρονική μεταβίβαση δεδομένων για εμπορική 
χρήση. 
6.1.87 Επίσημη Εφημερίδα των Ευρωπαϊκών Κοινοτήτων Αριθ. C 2/7 
7. Να επιλύσει τα νομικά προβλήματα που θα μπορούσαν 
να ανακόψουν την ανάπτυξη της ηλεκτρονικής μεταβί­
βασης δεδομένων για εμπορική χρήση και να μεριμνήσει 
ώστε οι περιοριστικοί κανονισμοί στα θέματα των τηλε­
πικοινωνιών να μην αποτελέσουν εμπόδιο κατά την 
ανάπτυξη της ηλεκτρονικής μεταβίβασης δεδομένων για 
εμπορική χρήση. 
8. Να μελετήσει τις ανάγκες των συστημάτων ηλεκτρο­
νικής μεταβίβασης δεδομένων για εμπορική χρήση από 
πλευράς ασφαλείας για να διασφαλισθεί ο εμπιστευ­
τικός χαρακτήρας των μεταβιβαζόμενων μηνυμάτων. 
9. Να μελετήσει τα ειδικά προβλήματα που δημιουρ­
γούνται από την πολλαπλότητα γλωσσών στην Κοι­
νότητα, και να εξετάσει προς το σκοπό αυτό, την 
πιθανή χρήση, στα θέματα της πολυγλωσσίας, των επι-
τευχθέντων ή αναμενόμενων αποτελεσμάτων από τα 
προγράμματα αυτόματης μετάφρασης Systran και 
Eurotra. 
10. Να μελετήσει την ευκαιρία προώθησης της ανάπτυξης 
του απαραιτήτου λογικού για την ηλεκτρονική μεταβί­
βαση δεδομένων για εμπορική χρήση. 
11. Να καταγράψει τα υπάρχοντα ή ενδεχόμενα τομεακά 
σχέδια σε θέματα ηλεκτρονικής μεταβίβασης δεδομένων 
για εμπορική χρήση και να κάνει μια συγκριτική ανά­
λυση αυτών των τομεακών σχεδίων. 
12. Να απομονώσει τις ιδιαίτερες ανάγκες που εμφανί­
ζονται κατά τη διάρκεια της εγκατάστασης συστημάτων 
ηλεκτρονικής μεταβίβασης δεδομένων για εμπορική 
χρήση, και που θα μπορούσαν να καλυφθούν ευκολό­
τερα χάρη στην κοινοτική παρέμβαση. 
13. Να μελετήσει ειδικότερα τη βοήθεια που θα μπορούσε 
να δοθεί στις μικρομεσαίες επιχειρήσεις, για να συμμε­
τάσχουν ενεργά στην ηλεκτρονική μεταφορά δεδομένων 
για εμπορική χρήση. 
14. Να αντιμετωπίσει μια ενδεχόμενη υποστήριξη δοκιμα­
στικών έργων, των οποίων η προοδευτική πραγματο­
ποίηση θα έτεινε να ευνοήσει γενικεύσιμες λύσεις για 
προβλήματα κοινού ενδιαφέροντος που συναντώνται 
-στα περισσότερα συστήματα ηλεκτρονικής μεταβίβασης 
δεδομένων για εμπορική χρήση. Άρΰρο 4 
Οι δραστηριότητες της προπαρασκευαστικής φάσης θα διε­
ξαχθούν σε συντονισμό με τις υφιστάμενες ή σχεδιαζόμενες 
πολιτικές και δράσεις της Κοινότητας σε θέματα τηλεπι­
κοινωνιών, αγοράς πληροφοριών, δικτύων και υπηρεσιών με 
προστιθέμενη αξία, τυποποίησης και πολυγλωσσίας, καθώς 
και με τα προγράμματα Caddia και CD, ώστε να εξασφαλι­
στεί η αναγκαία συνεργεία με τις ειδικές ανάγκες της ηλε­
κτρονικής μεταβίβασης εμπορικών δεδομένων. 
Άρφρο 5 
Οι συμβάσεις της προπαρασκευαστικής φάσης εκτελούνται 
με επιχειρήσεις, συμπεριλαμβανομένων των μικρών και 
μεσαίων επιχειρήσεων, ερευνητικά κέντρα και άλλους οργα­
νισμούς που είναι εγκατεστημένοι στην Κοινότητα. 
Άρΰ'ρο 6 
1. Η Επιτροπή συμβάλλει στην πραγματοποίηση της προ­
παρασκευαστικής φάσης του προγράμματος εντός των 
ορίων που προβλέπει ετησίως για το σκοπό αυτό ο γενικός 
προϋπολογισμός των Ευρωπαϊκών Κοινοτήτων. 
2. Το ύψος της συμμετοχής της Κοινότητας που θα είναι 
αναγκαία για την πραγματοποίηση των εργασιών της προ­
παρασκευαστικής φάσης του προγράμματος υπολογίζεται 
σε 6 εκατομμύρια ECU, για όλη τη διάρκεια της φάσης 
αυτής. 
Άρΰρο 7 
Η Επιτροπή μεριμνά ώστε η προπαρασκευαστική φάση του 
προγράμματος TEDIS να εκτελεσθεί κατά τρόπο ικανοποιη­
τικό; και λαμβάνει τα κατάλληλα εκτελεστικά μέτρα. 
Άρΰρο 8 
Η Επιτροπή υποβάλλει στο Συμβούλιο, το αργότερο μέχρι 
την 1η Ιανουαρίου 1989, έκθεση σχετικά με την πραγματο­
ποίηση των εργασιών που καθορίζονται στο πλαίσιο του 
παρόντος κανονισμού και των κατευθύνσεων που αφορούν 
τη συνέχεια του προγράμματος TEDIS. 
Άρΰ'ρο 9 
Ο παρών κανονισμός αρχίζει να ισχύει την 1η Ιανουαρίου 
1987. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.